જો કે લાંબો સમય થવા છતાં ત્યાં પડી રહેલુ સ્કુટર લેવા કોઈ આવ્યુ નહીં એટલે તેણે સલામતી માટે પાર્કિગમાં મુકી દીધુ હતું, જે હવે સેટેલાઈટ પોલીસ પાસે બીનવારસી સ્કુટર તરીકે હતું, આ માહિતી અતિ ગંભીર સાબીત થવાની હતી પોલીસે હોમગાર્ડને પુછયુ કે પેલી યુવતીનો ફોન નંબર હતી તારી પાસે છે એટલે તેણે તરત પોતાના ફોનમાં ડાયલ કરેલો નંબર પોલીસને બતાડયો, એટીએસ દ્વારા તે નંબરના સીડીઆર કઢાવ્યા તો અનેક જાણકારી  મળી એટીએસની ટીમ પેલી યુવતીના ઘરે પહોંચી અને યુવતી એટીએસને મદન નાયકના ઘરે લઈ ગઈ હતી જો કે મદને પોતાનો ચહેરો બદલી નાખ્યો હોવાને કારણે એટીએસ પણ તેને સામે હોવા છતાં ઓળખી શકી નહીં પણ યુવતીએ એટીએસના અધિકારીને કહ્યુ કે આ મદન નાયક છે જેના આધારે તે પકડાયો જો કે એક હોમગાર્ડની સજાગતાને કારણે  એટીએસ સિરીયલ કીલર સુધી પહોંચી પણ પોલીસની પ્રેસનોટમાં આ હોમગાર્ડ જવાનનો કોઈ ઉલ્લેખ ન્હોતો.